VS000430
Datum: 1995-06-25T02:00:00.000+02:00
datum_sodbe_i_stopnje: 1996-12-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 2600000 SIT
opombe: II Ips 408/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Škodni dogodek

Ni podatka.

Poškodba

Večkomadni sklepni zlom prve stopalnice levega stopala, zlom nosnih kosti, udarnine desnega kolena ter udarnine leve goleni.

Telesne bolečine

600000 SIT 2 dni stalne hude telesne bolečine, 5 dni hude občasne bolečine. Nato so bolečine prešle v lahke stalne bolečine, ki so trajale 1 mesec, 2 meseca pa je trpela še občasne lahke telesne bolečine. Pretežni del opisanih bolečin je bil posledica poškodbe levega stopala. Po navedenih obdobjih so se bolečine pojavljale še več mesecev in sicer ob večjih obremenitvah, kot npr. stoji in daljši hoji.

#### Hospitalizacija

3 dni.

#### Nevšečnosti med zdravljenjem

Morala je nositi mavec, nato pa še mavčno longeto. Zaradi poškodbe nosu so nastopile težave z dihanjem, zaradi česar je imela prvi dan po poškodbi nameščeno cevko zaradi lažjega dihanja.

Strah

300000 SIT Intenzivni primarni strah je bil prisoten več ur in se je po oskrbi v bolnišnici postopoma pomiril tekom enega dne. Zaradi težav pri zdravljenju, se je pri tožnici pojavljal sekundarni strah pred morebitnimi posledicami. Sekundarni strah je bil prisoten tudi kasneje zaradi dolgotrajnega zdravljenja levega stopala, težav pri hoji in pogostih bolečin. Sekundarni strah v zmerni obliki je trpela občasno mesec dni in v blagi obliki okrog 2 meseca.

## Zmanjšanje življenjske aktivnosti

1400000 SIT Ni več sposobna za daljšo naporno hojo, hojo po stopnicah in po neravnem terenu, ne more dalj časa stati, ne zmore večjih fizičnih obremenitev in leva noga ji zateka v gležnju.

## Skaženost

300000 SIT Neznatna šepavost in neizrazita grba na nosu.

---

ZOR člen 200, 203